Rafa Díez

Rafa Díez Usabiaga (Lasarte-Oria, Gipuzkoa, 1956ko abuztuaren 21a) euskal politikari eta sindikalista da, Ezker Abertzaleko kide esanguratsua. LAB sindikatuko idazkari nagusia izan zen 1992ko III. biltzarretik 2008ko VII. biltzarrera arte ("idazkari nagusi" izena 1996ko biltzarrean eman zioten). 

2009ko urriaren 13an Espainiako Poliziak, Espainiako Auzitegi Nazionaleko epaile Baltasar Garzonen aginduz, Diez atxilotu zuen Ezker Abertzaleko beste hainbat kide ezagunekin batera, LABen Donostiako egoitzan bilera bat egiten ari zirela.Otegi, Diez eta ezker abertzaleko beste hainbat kide atxilotu dituzte Berria, 2009ko urriaren 14a Hiru egun geroago sartu zuten kartzelan.Otegi, Diez, Jacinto, Rodriguez eta Zabaleta kartzelara bidali ditu Garzonek Berria, 2009ko urriaren 16a 2010eko apirilaren 26an, 30.000 euroko fidantza ordainduta, Diez espetxetik irten zen.Rafa Diez libre utzi dute, 30.000 euroko bermepean Berria, 2010eko apirilaren 26a Baina 2011ko irailaren 19an berriro ere sartu zuten kartzelara, 10 urteko espetxe zigorra betetzeko. Azkenean 2017ko abuztuaren 17an atera zen Santoñako El Dueso espetxetik, Auzitegi Gorenak sei urte eta erdira jaitsi baitzion zigorra.


 Erreferentziak 

 Kanpo estekak 
  Rafa Diez Usabiagarekin elkarrizketa Argia astekarian (2007-11-18)

Kategoria:Lasartearrak
Kategoria:LABeko sindikalistak
Kategoria:Euskal Preso Politikoen Kolektiboko kide ohiak
Kategoria:Gipuzkoako politikariak
Kategoria:Eusko Legebiltzarreko legebiltzarkideak II. legegintzaldian
Kategoria:Eusko Legebiltzarreko legebiltzarkideak III. legegintzaldian
Kategoria:Eusko Legebiltzarreko legebiltzarkideak VI. legegintzaldian
Kategoria:Espainiako diputatuak IV. legegintzaldian
Kategoria:Espainiako diputatuak V. legegintzaldian